L 101/8
BG
Официален вестник на Европейския съюз
29.3.2022 г.
събрани или произведени, обработени и съхранявани в съответствие с Регламент (ЕС) 2016/429 и Делегиран регламент (ЕС) 2020/686 след 20 април 2021 г., изпратени от екипа за събиране или производство на ембриони, който е събрал или произвел овоцитите или ембрионите (образец EQUI-OOCYTES-EMB-A-INTRA).
Точка II.2.5.2. от посочените образци следва да бъде поправена, за да се поясни, че еднокопитните животни донори на сперма, овоцити и ембриони трябва да се отглеждат в животновъдни обекти, вместо в един-единствен животновъден обект, където в продължение на най-малко 30 дни преди датата на първото събиране на спермата, овоцитите или ембрионите и по време на периода на събиране не е докладвано за венецуелски енцефаломиелит по конете, дурин, сура (Trypanosoma evansi), инфекциозна анемия по конете, заразен метрит по конете (Taylorella equigenitalis), инфекция с вируса на бяс и антракс.
Освен това текстът в поле I.30 от забележките към част I на образец EQUI-SEM-A-INTRA следва да бъде изменен, за да включва описание на изследванията.
(8)
В член 13 от Регламент за изпълнение (ЕС) 2021/403 се предвижда, че ветеринарните здравни сертификати и декларациите, които трябва да се използват при движение между държави членки на определени категории сухоземни животни и определени зародишни продукти от тях, съответстват на един от образците, установени в приложение I към същия регламент и посочени в същия член, в зависимост от съответните биологични видове и продукти.
В глава 61 от посоченото приложение се установява образец на ветеринарен здравен сертификат и образец на декларация за движение между държави членки на кучета, котки и порове.
В точка II.2.2. от този образец на сертификат се съдържат явни грешки и има нужда от пояснение.
Следователно е необходимо посоченият образец да бъде съответно поправен.
(9)
Приложение I към Регламент за изпълнение (ЕС) 2021/403 следва да бъде съответно изменено и поправено.
(10)
В член 14 от Регламент за изпълнение (ЕС) 2021/403 се предвижда, че ветеринарните здравни сертификати и ветеринарните здравни/официални сертификати, които трябва да се използват при въвеждане в Съюза на определени категории копитни животни, съответстват на един от образците, установени в приложение II към същия регламент и посочени в същия член, в зависимост от съответния биологичен вид.
В глава 4 от посоченото приложение се установява образец на ветеринарен здравен/официален сертификат за въвеждане в Съюза на овце и кози (образец OV/CAP-X).
В точки II.2.2. и II.2.11.6. от ветеринарно-санитарното удостоверение за този образец се съдържат явни грешки и има нужда от пояснение.
Следователно е необходимо посоченият образец да бъде съответно поправен.
(11)
В член 15 от Регламент за изпълнение (ЕС) 2021/403 се предвижда, че ветеринарните здравни сертификати и ветеринарните здравни/официални сертификати и декларации, придружаващи посочените сертификати, които трябва да се използват при въвеждане в Съюза или при транзитно преминаване през него на определени категории копитни животни, съответстват на един от образците, установени в приложение II към същия регламент и посочени в същия член, в зависимост от съответното движение.
В глави 12—15 от посоченото приложение се установяват съответно образци на ветеринарен здравен/официален сертификат и образец на декларация за въвеждане в Съюза на еднокопитни животни, непредназначени за клане (образец EQUI-X), образец на ветеринарен здравен/официален сертификат и образец на декларация за въвеждане в Съюза на еднокопитни животни, предназначени за клане (образец EQUI-Y), образец на ветеринарен здравен сертификат и образец на декларация за транзитно преминаване през Съюза на еднокопитни животни, непредназначени за клане (образец EQUI-TRANSIT-X), и образец на ветеринарен здравен сертификат и образец на декларация за транзитно преминаване през Съюза на еднокопитни животни, предназначени за клане (образец EQUI-TRANSIT-Y).
В съответствие с член 13 от Делегиран регламент (ЕС) 2020/692 периодът, който може да изтече между клиничния преглед и заминаването на еднокопитни животни, различни от регистрирани еднокопитни животни, се определя на 24 часа за тази категория животни.
В съответствие с член 3 от Делегиран регламент (ЕС) 2020/692 сертификатът трябва да е издаден в периода от 10 дни преди датата на пристигане на пратката на граничния контролен пункт; при транспортиране по море посоченият срок може да бъде удължен с допълнителен срок, съответстващ на продължителността на пътуването по море.
Следователно е необходимо посочените образци да бъдат съответно поправени.
(12)
Освен това в посочените в член 15 от Регламент за изпълнение (ЕС) 2021/403 глави 16, 17 и 18 от приложение II към него се установяват съответно образец на ветеринарен здравен сертификат и образец на декларация за повторно въвеждане в Съюза на регистрирани коне за надбягвания, състезания и културни прояви след временен износ за период, не по-дълъг от 30 дни (образец EQUI-RE-ENTRY-30), образец на ветеринарен здравен сертификат и образец на декларация за повторно въвеждане в Съюза на регистрирани коне за състезания след временен износ за период, не по-дълъг от 90 дни, с цел участие в мероприятия по конен спорт, организирани под егидата на Fédération Equestre